Sardor Qobuljonov. Sardor Rafkatovich Qobuljonov (; 1987-yil 2-fevralda tug'ilgan) — oʻzbek futbolchisi. „FC Hatlon“ klubi darvozaboni. Futbolchilik faoliyati. Klublardagi faoliyati. Sardor Qobuljonov Bekobodning „Metallurg“ klubi futbol maktabi tarbiyalanuvchisi hisoblanadi. 2007-yilda ushbu klubda professional faoliyatini boshlagan. 2009-2010-yillarda Toshkentning „Oqtepa“ jamoasida oʻynagan. 2011-yilda Buxoroga koʻchib oʻtgan. Qobuljonov „Buxoro“ tarkibida 3 mavsum toʻp surgan va shu vaqt ichida 44 ta oʻyinda maydonga tushgan. 2014-yil boshida Sardor Qobuljonov Fargʻonaning „Neftchi“ klubi bilan shartnoma tuzib, birinchi davrada bor-yoʻgʻi 1 ta oʻyinda maydonga tushdi va ikkinchi davrada „Neftchi“ning sobiq asosiy darvozaboni Hislat Chilmatov oʻrniga asosiy darvozabonga aylangan. 2015-yilgi mavsumda Buxoro jamoasi tarkibiga qaytgan. 2016-yilgi mavsumda ogʻir jaroxat olgan. 2019-yilgi mavsumda „Surxon“ jamoasi safiga oʻtgan. 2020-yilgi mavsum Buxoro klubi bilan shartnoma imzolagan. 2024-yilgi mavsum oldidan „Gʻijduvon“ klubida tarkibida boshlashga yaqin edi, ammo Gʻijduvon jamoasi moliyaviy muammolar sababli mavsumda birorta musoboqa ishtirok eta olmasligi maʼlum boʻldi. Sardor yangi mavsum oldidan Tojikiston Oliy ligasi jamoasi „Vaxsh Bohtar“ klubi bilan shartnoma imzolagan. Terma jamoadagi faoliyati. Qobuljonov 2012—2013 yillarda Oʻzbekiston terma jamoasiga chaqirilgan, ammo maydonga tushmagan.